Caminaba pela cai solu, abriéndome camín ente’l baruyu. Al mio pasu nun paraba de salir xente cola camiseta, la bufanda, o les dos coses. Los más, mozos y moces, cantaben al altu la lleva, y los menos, pareyes matrimoniales y families enteres, pasiaben disfrutando del espectáculu. L’ambiente yera impresionante. Los colores roxu y blancu innundaben la Plaza Mayor.
#000006
Pasé al llau d’unos chavales que nun paraben de cantar. Un grandón, d’unos trenta y munchos, con cara ramalote, averóseme y pasóme la mano penriba’l llombu, al tiempu qu’entamaba a entonar la de ‘Te queremos, t’adoramos...’. Al ver que yo siguía la lletra con desgana, dexóme por imposible, soltóme, señalóme col deu mientres m’alloñaba y entamó a dicir a los amigos:
#000008
Mientres yo tiraba pal buga, el pavu quedó ellí plantáu, amenazándome con llamar a la policía primero, y dempués llorándome con que lu podíen echar del trabayu por culpa mía.’Jódete pelele’, pensaba yo, ‘vete pa Madrid a que te dean trabayu ellí’. A esi payasu vilu un par d’años dempués d’enfilada per Lleón, enfundáu na camiseta roxiblanca, dos hores enantes del partíu que’l Sporting tuvo que xugar nel campu de la Cultural, dempués de que’l Comité de Competición pesllare’l Molinón polos incidentes nun alcuentru contra’l Numancia.
#000020
Igual que vi tamién pel fondu sur del nuesu estadiu nun partíu escontra’l Rayo Vallecano en segunda, na temporada en que tuvimos líderes trés meses con Marcelino García Toral d’entrenador, a un paisanu que me sonaba de cara. Tuve’l disgustu de conocelu un añu enantes nun chigre de Begoña, a onde fuere yo de doblete a ver un partíu contra’l Xerez. Echábalu también Canal Plus a les doce la mañana. En tol putu bar, el mio colega’l Chinu y el qu’escribe yéremos los únicos qu’atendíemos pa la tele. Esta situación, añadida al llamentable estáu físicu nel que tábemos, y a que’l Sporting diba perdiendo 3-1, provocaba que yo nun tuviere de mui bon humor. Y entós, xusto delantre de nós, un cabrón de mierda dirixóse al camareru.
#000021
Siguí caminando. La zona taba casi vacía. Sólo me crucé con un par d’adolescentes que me miraron mui mal. Ún d’ellos llevaba una camiseta del conxuntu llocal. La cai acababa nuna pequeña placina con una fonte en medio, no que debía ser la periferia del casco vieyu de la ciudá. Llegué a ella, y al dar la vuelta a la esquina hacia la izquierda, alcontrélos. La so visión dexóme pálidu y inmovilizáu polos nervios. Cabeces rapaes, patilles llargues, playeros y pantalones Adiddas, gorres, camisetes con lletres gótiques, sudaderes de marca ‘Three Stroke’... taba claro que nun se trataba de peñistes llocales. Yeren unos 40, calculando aproximao, y todos y caún d’ellos taba mirando pa mi con cara de mui pocos amigos.
#000027